Na temelju članka 110. i 111. Zakona o vatrogastvu („Narodne novine“ broj 125/19. i 114/22), članka 72. Zakona o sustavu civilne zaštite („Narodne novine“ broj 82/15, 118/18, 31/20, 20/21. i 114/22) i članka 36. Statuta Općine Sveti Ivan Žabno („Službeni glasnik Koprivničko–križevačke županije“ broj 4/21), Općinsko vijeće Općine Sveti Ivan Žabno na 11. sjednici održanoj 19. prosinca 2022. donijelo je

**PROGRAM**

**javnih potreba u protupožarnoj i civilnoj zaštiti na**

**području Općine Sveti Ivan Žabno u 2023. godini**

I.

Program javnih potreba u protupožarnoj i civilnoj zaštiti na području Općine Sveti Ivan Žabno u 2023. godini (u daljnjem tekstu: Program) ostvarivat će se putem Vatrogasne zajednice Općine Sveti Ivan Žabno (u daljnjem tekstu: Vatrogasna zajednica) i civilne zaštite.

II.

Sredstva za javne potrebe u protupožarnoj i civilnoj zaštiti na području Općine Sveti Ivan Žabno (u daljnjem tekstu: Općina) u 2023. godini raspoređuju se:

1. Vatrogasna zajednica

 - financiranje redovne djelatnosti 26.545,00 EUR-a,

 - vatrogasna oprema 6.702,00 EUR-a,

2. Civilna zaštita 1.065,00 EUR-a.

 Ukupno: 34.312,00 EUR-a.

III.

 Dinamiku isplate i doznačivanja sredstava odredit će općinski načelnik Općine Sveti Ivan Žabno sukladno punjenju Proračuna Općine Sveti Ivan Žabno za 2023. godinu.

IV.

 O izvršenju Programa korisnici kojima su raspoređena sredstva za prethodnu godinu dužni su podnijeti izvješće Općinskom vijeću Općine Sveti Ivan Žabno najkasnije do 31. ožujka 2023. godine.

V.

 Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2023. godine.

OPĆINSKO VIJEĆE OPĆINE SVETI IVAN ŽABNO

KLASA: 214-01/22-01/05

URBROJ: 2137/19-02/1-22-1

Sveti Ivan Žabno, 19. prosinca 2022.

PREDSJEDNIK:

Krešimir Habijanec